Aiemmin tapahtunutta.
Katso, kuka tulee!
Hän on elossa.
Kerro hänelle siitä inhottavasta ja kuvottavasta suvusta, josta tulet.
Minä olen edesmenneen Akechi Jinsain tytär.
Isäni herra oli Japanin hallitsija ennen Taikōa.
Isäni tappoi hänet rakkaan valtakuntansa vuoksi.
Mene pois!
Aviomiehesi julmuus ei ole sinun syytäsi.
Emme saa näyttäytyä yhdessä.
Tästä eteenpäin puhumme toisillemme vain muiden ihmisten sanoilla.
Isä!
Isä. Katsokaa.
Äiti!
Onneksi palasitte turvallisesti, Ochiba-neiti.
Kuulin, että neuvosto nujerrettiin.
Poliittisen vehkeilyn aika on tullut päätökseensä.
Neuvosto tottelee nyt minua.
AZUCHIN LINNA 22 VUOTTA SITTEN
Tässä on Mariko.
Hän on uuden vasallini Akechi Jinsain tytär.
Ota hänet hyvin vastaan.
Miksi he ovat niin vihaisia toisilleen?
Akechi, odota.
Ole kärsivällinen.
Ymmärrän tunteesi.
Nyt ei ole sen aika.
Mene nukkumaan, Mariko.
Näet vain unta.
En ymmärrä, miksi hän tekee näin.
Avioliittosi Buntaron kanssa on liitto,
johon molemmat suvut ovat tyytyväisiä.
Se on vitsi.
Tiedät, että liitto Toda-klaanin kanssa on arvoton.
Mutta isäsi pitää sinua suuressa arvossa.
Miksi hän sitten lähettää minut pois?
Mariko.
Kaikkien näiden vuosien jälkeen en vieläkään ymmärrä sinua.
Meillä on kaikki etuoikeudet.
Käännetään katseemme pois siitä, mitä emme voi hallita.
Mariko, rakkain tyttäreni.
Olen harmissani, kun huomaan sinun olevan täynnä kysymyksiä.
Olet aina ollut tottelevainen lapsi,
mutta nyt pyydän sinua palvelemaan jotain suurempaa.
Tehtäväsi säilyy.
Ei ole mitään muuta.
PERUSTUU JAMES CLAVELLIN ROMAANIIN
SHOGUN
KUUDES LUKU: LADIES OF THE WILLOW WORLD
Olemme kaikki menettäneet paljon.
Kenties teistä tuntuu, että menetysten paino murtaa teidät.
Mutta kuolema on eletyn elämän päätös.
Se on todiste elämästä itsestään.
Anjin.
Astu eteen.
Maanjäristyksen aikana
Anjin pelasti henkeni jo toistamiseen.
Annan hänelle
läänin läheltä Kanagawaa, arvoltaan 600 kokua.
Urhoollisuutesi ansiosta hän on päättänyt antaa sinulle läänin,
joka tuottaa vuodessa 600 kokua.
Hän on nyt Kantōn korkein amiraali
ja tykistörykmenttimme kenraali.
Hän teki sinusta myös korkeimman amiraalinsa ja tykistörykmentin kenraalin.
Niille, jotka menettivät henkensä.
He eivät kuolleet turhaan.
Tuhansia kuoli.
Pohjoisen raportit ovat vieläkin huonompia.
Emme voi kohdata Ishidoa tällä tavalla.
Eli siis…
Komentaako Anjin nyt tykistörykmenttiä?
Se oli Toranagan päätös.
Armeija oli ennen minun, mutta ei enää.
Silti.
Että se raakalainen…
Mistä sinä puhut?
Joukkomme ovat pelkkää kaaosta.
Meidät revitään pian hyödyttömään sotaan,
ja sinuako huolettaa yksi raakalainen?
Kirjoitetaan toinen testamentti.
Isä meidän, joka olet taivaissa. Pyhitetty olkoon sinun nimesi.
Tulkoon sinun valtakuntasi. Tapahtukoon tahtosi myös maan päällä.
Anna meille jokapäiväinen leipämme.
Anna meidän syntimme anteeksi,
kuten mekin niille, jotka meitä vastaan rikkoivat.
Äläkä saata meitä kiusaukseen, vaan päästä meidät pahasta.
Sillä sinun on valtakunta, voima ja kunnia iankaikkisesti.
- Aamen. - Aamen.
Herra, olen nolannut teidät pahasti.
Olen häpeissäni.
Minä en ole.
Olet nolannut perhekuntasi
ja hatamotoni kodin.
En ole teille enää hyödyllinen.
Kadotan itseni, kun olen hänen seurassaan.
Eroa hänestä sitten.
Antakaa anteeksi.
Ei nyt, kaikkien näiden vuosien jälkeen.
Hänen isänsä petoksen jälkeen luulin,
että Mariko olisi kiitollinen, kun säästin hänen henkensä.
Mutta hän on aina ollut jääkylmä.
Hän pyytää kuolemaa yhä uudelleen.
Jää ei ole sulanut näinä vuosina ollenkaan.
Mutta…
Sen miehen kohdalla tilanne on toinen.
Mariko tekee vain sen, mitä pyydän häneltä.
Samaa en voi sanoa sinusta.
Määrään sinut
eristämään itsesi hänestä seitsemäksi päiväksi.
Anjin.
Hän pyysi tapaamista.
Kerro, että olen pahoillani hänen armeijansa kohtalosta.
Hän on pahoillaan armeijastanne.
Minun on kysyttävä, miksi hän antoi tykistörykmenttinsä eilen minulle.
Nämä lahjat, joilla olette kunnioittaneet häntä.
Hän haluaa tietää, miksi.
Kyseenalaistaako hän anteliaisuuteni?
- Hän kysyy, kieltäydytkö niistä. - Ei ole kyse siitä.
Kuten selitin hänelle aiemmin,
en pysty palvelemaan häntä tavalla, jolla hän toivoo.
Siksi haluan lähteä.
Hän ei voi täyttää tehtävää, jota pyydätte häneltä.
Siksi hän haluaa yhä lähteä Japanista.
Mikä tehtävä olisi parempi?
Hän kysyy, minkä tehtävän haluaisit mieluummin.
Jos jään Japaniin,
pyydän virallisesti uudelleen, että laivani palautetaan minulle.
Hän pyytää laivaansa takaisin.
Silloin voisin sotia yhteisiä vihollisiamme, portugalilaisia, vastaan.
Jotta hän voi purjehtia portugalilaisia vastaan.
Hänen korkeimpana amiraalinaan voin häiritä hänen vihollisiaan monin tavoin.
Voin hyökätä merellä Portugalin Mustan laivan kimppuun
ja vahingoittaa kauppaa satamassa, jota hallinnoivat neuvoston katolilaiset.
Tiedän, että heidän nimensä ovat Kiyama ja Ohno.
Siten tukahduttaisin Portugalin katoliset rikkaudet ja siihen kuuluvan vallan,
jota varmasti käytetään lopulta häntä ja hänen maataan vastaan.
Tuo ei kiinnosta herraamme.
Anteeksi, aiotko tulkata puheeni?
Anjin haluaa hyökätä mustan laivan kimppuun
ja vahingoittaa katolilaisten sijaishallitsijoiden satamien kauppaa.
Miksi haluaisin hyökätä ystävällisen valtion kimppuun?
Hän sanoo Portugalin olevan ystävyysvaltio,
eikä aio hyökätä heidän aluksensa kimppuun.
Portugalilaiset eivät tavoittele Japanin tai Toranaga-saman etua.
- He haluavat hyötyä Jumalansa nimessä. - Miksi takerrut tuohon?
Mistä te riitelette?
Anteeksi, minua muistutettiin siitä, että tulkin pitää vain tulkata.
Kun kerran olet tulkkini etkä mitään muuta,
pyydän kertomaan hänelle, että Portugali ajaa ystävyydellään vain omaa etuaan.
Hän uskoo, että portugalilaiset ajavat täällä vain omaa etuaan.
En keskustele tästä enää.
Ei muuta tällä kertaa.
Jää tänne.
Mitä sinun ja Anjinin välillä on?
Ei mitään.
Vain sanoja.
En siedä tällaista häiriötä klaanissani.
Olemme vaarallisen lähellä häviötä.
Ymmärrän.
Yksilö ei voi laittaa itseään aatteen edelle.
Anjinin pyyntöä ei toteuteta.
Haluan rauhoitella häntä,
joten järjestä hänelle yö bordellissa.
Palkkaa paikan paras kurtisaani.
Hoidan neuvottelut itse.
Mene hänen mukaansa.
Tulkin roolissa.
Jos hän vaikka sattuu puhumaan sänkypuuhien aikana.
Ishido on ottanut sijaishallitsijat panttivangeiksi.
Heidät on lukittu perheineen linnaan.
Hän pakottaa heidät äänestämään Toranagaa vastaan.
Lähdemme heti.
Tätä tietä.
Pian, Shizu. Nouse selkään.
Hän ei voi lähteä.
Me vain hidastamme teitä.
Varoita Toranagaa itse.
En.
Pyydän, ole kiltti.
- Pidä kiirettä! - Anteeksi.
En päässyt porteista sisään. Tilanne on huonompi, kuin luulimme.
Mitä on tapahtunut, ylhäisyys?
Osakan linna on suljettu.
Ishido uskoo, että jotkut juonivat perillisen murhaa.
Hän antoi määräyksen,
jonka mukaan yksikään sijaishallitsija ei saa lähteä,
ennen kuin viides jäsen on valittu ja Toranaga on tuomittu kuolemaan.
Tämä on hänen tekosiaan.
Ochiba-neidinkö?
Toranagan nujertamista vauhditettiin hänen paluunsa jälkeen.
Ei sillä naisella ole tällaista valtaa.
En aliarvioisi häntä, teidän ylhäisyytenne.
Hän on murhatun bushon tytär ja ainoa, joka antoi Taikōlle perillisen.
Ja hän halveksii kirkkoa.
Minusta meidän kannattaisi nyt kääntyä Toranagan puoleen liittolaisina.
Se mies on Minowara, Martin.
En ymmärrä hänen otettaan sinusta.
Rukoillaan, että saamme hänet puolellemme, kun tämä on ohi.
Ruri-neiti! Pukeutukaa. Teidän on lähdettävä heti.
Isänne murhattiin Kiotossa.
Älkää palatko koskaan.
Äiti…
Sinun on nyt aika lähteä.
Hän surmaa väärän vasallin.
Olemme tuon naisen vankeja.
Ei ole kenenkään etu sanoa noin.
Tämä on pian ohi.
Milloin?
Kun viides sijaishallitsija on valittu ja Toranagan uhka poistettu.
Silloin Ishido vapauttaa panttivangit.
Me pysymme aina heidän panttivankeinaan.
Olemme pelkkiä sätkynukkeja.
Tämä on valtakunnan loppu.
Tämäkö on se rauhan aikakausi, jonka rakentamisen eteen Taikō taisteli?
Näinä päivinä ei voi olla liian turvassa.
Pötyä.
Ishido ei ole mitään muuta kuin Taikōn suosikki-koshô.
Hyvä jossain asioissa, muttei koskaan paras.
Olet valinnut väärän liittolaisen.
Hyvä Ochiba-neiti…
Oli kurjaa kuulla isäsi kuolemasta.
Kauheaa, miten voimattomia olemme kohtalon edessä.
Olemme pelkkiä pikkukiviä, joita virtaus työntää ja vetää.
Mieheni on Japanin hallitsija,
mutten pystynyt antamaan hänelle perillistä. Tiesitkö sen?
Tämä on kuulunut suvulleni yli sata vuotta.
Se on ainoa laatuaan.
Olen valmis antamaan sen henkilölle, joka voi antaa meille pojan.
Tästedes nimesi tulee olemaan "Ochiba no kata".
Nainen voi menettää kaiken, mitä hänellä on koskaan ollut,
mutta hän voi myös ottaa sen takaisin.
Hänen täytyy katsoa pelotta kohtaloa suoraan sen julmiin silmiin
ja tehdä itsensä nähdyksi.
Jos me saamme pojan,
arvovalta leviää joka suuntaan.
Ito-herra.
Kuvasitte edesmennyttä mestariamme melko syvällisesti.
Olette liian ystävällinen, ruhtinas Ishido.
Olen pelkkä heikko kynttilän liekin lepatus hänen valokeilassaan.
Et ole yksin.
Poikana ihailin Taikōa todisteena siitä,
että jopa minunlaiseni talonpoika voi nostaa itsensä korkeaan asemaan.
Osa syntyy suuren lipun alle
ja osan täytyy vaatia se itselleen.
Nō-teatterin taitonne ovat vertaansa vailla, Ito-herra.
Olette tosin pidempi kuin Taikō, jota joskus palvelin.
Voisinpa vain katkaista itseni polvien kohdalta.
Pieni puute, ymmärrän.
Otan sen vakavasti.
Näytteleminen on minulle suuri intohimo.
Entä politiikka?
Oletteko kuullut juonesta perillistä vastaan?
Toranagan yllytyksen täytyy loppua.
Haluatteko liittyä neuvostoon ja äänestää hänen kuolemastaan?
Olen kiitollinen viisaudestanne, kun ehdotitte Itoa.
Vietin Taikōn kanssa paljon aikaa.
Hän puhui teistä eri tavalla kuin muista naisista.
Alan ymmärtää, miksi.
Ikävöin Taikōn vahvuutta.
Tosiaan.
Aivan kuin eläisimme hänen varjossaan.
Monin tavoin.
Vaikka lopussa hän tuotti pettymyksen.
Hän epäonnistui hankkiutumaan eroon Toranagasta.
Miksi vihaat häntä niin kovasti?
Tapa Toranaga,
ja alamme puhua sinun varjostasi.
Koko Osaka kuuluu nyt Ishidolle.
Olet onnekas, kun pakenit elossa.
Tämä on järjetöntä.
Isäni on aina ollut uskollinen perilliselle.
Hehän tässä juonivat!
Liittolaisiamme painostetaan ryhtymään vihollisiksemme
päivästä toiseen.
Paitsi jos he näkevät tämän hävyttömyyden läpi ja alkavat osoittaa mieltään.
Jos odotamme sitä, on liian myöhäistä.
On tullut
Punaisen taivaan aika.
Mikä on Punainen taivas?
Se on suunnitelma, joka laadittiin kauan sitten.
Yksittäinen, väkivaltainen hyökkäys Osakan linnaan.
Neuvosto hävitetään, ja sen tilalle muodostetaan uusi hallitus.
Toranagasta tulisi ainoa sijaishallitsija.
Shōgun.
Hyökkäys Osakaan on kuin kuristaisi oman kaulansa.
Ishidon liittolaiset hallitsevat kaupunkia.
Toranaga-herran velipuoli
on Saeki Nobutatsu. Voisimme yhdistää voimamme.
Se ei vielä riitä.
Mitä sinä tekisit, Omi?
Viides, Ishidoa totteleva neuvoston jäsen
tarkoittaa teidän kuolemaanne.
Sitten on Punaisen taivaan aika.
Se saattaa toimia, mutta…
Miksi ottaisimme riskin, kun meillä on vielä aikaa?
Ei ole aikaa odotella.
Isä,
vaadi sukumme perintöä takaisin ja ryhdy shōguniksi. Et ole hävinnyt taisteluakaan.
Koska en ole ikinä julistanut taistelua ensimmäisenä!
Punainen taivas ei toteudu.
En ole koskaan halunnut shōguniksi enkä tule haluamaankaan.
Keksikää suunnitelma, joka ei johda varmaan kuolemaan.
Pahoittelen myöhäistä ilmoitusta, Gin.
Toranaga pyysi tiedustelemaan,
onko Kiku-neiti vapaa tänä iltana.
Tämä on kunnia.
Ovatpa nämä ihastuttavia lakattuja astioita.
Eivät ne ole kovin ihmeellisiä.
Minua hävettää käyttää niitä,
mutta maanjäristys tuhosi paljon.
Kiku-neidille olisi suuri kunnia käydä tämän asiakkaan luona.
Vaikka minun täytyykin korvata tämä muille, jotka ovat varanneet hänet.
Ja maanjäristyksen aiheuttamien tulipalojen takia
vesi tuhosi neljä Kiku-raukan kosodea.
Meillä kaikilla on vaikeaa.
Viisisataa monmea on hyväksyttävä hinta.
Pahoittelen, jos ilmaisin itseni epäselvästi.
En halua ostaa kaikkia Izun teehuoneita,
vaan ainoastaan neidin palvelukset yhdeksi illaksi.
En tiedä, mitä olette kuullut teehuoneestani,
mutta ymmärtäkää, ettei se ole tavallinen bordelli.
Sanoisin jopa, ettei sellaista paikkaa ole missään muualla Japanissa.
Minun naiseni ovat ensiluokkaisia taiteilijoita.
He rikastavat mieltä ja hoivaavat sielua.
Vakuutan teille,
että hinta on sen arvoinen.
Sitten ehdotan 100 monmea.
Neljäsataa monmea on alin hinta, johon suostun.
Toranaga-herra haluaa varmasti nauttia illastaan.
Pahoitteluni.
Kiku-neiti ei menisi Toranagalle.
Hän on lahja Anjinille.
Hän on nyt hatamoto
ja Toranagan tykistörykmentin korkein amiraali.
Uskoisin, että 200 monmea on riittävä.
Menettekö te hänen mukaansa?
Sitä vain,
että kuulemani mukaan sinä ja Anjin liikutte kaikkialla yhdessä.
Niin, tehtäväni on tulkata.
Sitten uskot, että viihdyt teehuoneessani.
Jotkut kutsuvat sitä Pajumaailmaksi,
sillä naiseni ovat kuin järven lumpeita.
Siellä ei ole ulkomaailman uteliaita katseita.
Takaan tämän kaiken huokeaan hintaan.
Uskon, että 300 monmea riittää.
Olette arvokkaita vieraita.
Gin-neiti sanoo, että ruhtinas Toranagan tuella
minusta voi tulla Kantōn arvostetuin kurtisaani.
En ymmärrä, miksi Toranaga
arvostaa sitä raakalaista niin paljon.
Raakalainen ei merkitse minulle mitään.
Olet saanut suuren kunnian.
Kiku-neiti on Izun halutuin kurtisaani.
En välitä kunniasta.
Yritän vain ymmärtää, miksi se suodaan juuri minulle.
Yleensä kaltaiseni vaimot eivät saa kulkea portista.
Tässä tapauksessa tehdään poikkeus.
Tietääkö Toranaga-sama…
Ei ole mitään tiedettävää.
Ginin teehuone on kuuluisa monista ihmeistään,
mutta ole varovainen.
Jokaista elettämme tarkkaillaan.
Toivottavasti nautitte yksityisestä illastanne.
Mitä minä sanon?
On sopivaa kertoa hänelle reaktiosi.
Sano, että hän on kaunis.
"Sonata wa utsukushii."
Palvelen mieluusti Anjinia tänä kauniina iltana.
Olen myös kiitollinen siitä, että Mariko-neiti on tullut tänne.
Tosiaan, aivan kuin meitä tarkkailtaisiin.
Meidän täytyy yrittää nauttia tästä.
Miten voisin nauttia tästä?
Siten, ettet järjestä kohtausta meidän molempien takia.
Kehu tapaa, jolla hän kaatoi sakesi.
Se on harvinainen taito.
Kikun kaltaiset kurtisaanit opettelevat sitä vuosia.
Kaadat erittäin hyvin.
Anjin kehuu palveluitanne.
Kaikki täällä on varmasti hyvin erilaista hänen kotimaahansa verrattuna.
Hän olettaa, että tämä eroaa kotimaastasi.
Kyllä vain.
Meilläpäin ilotytöt eivät ole näin hyvätapaisia ja uteliaita.
Hän vaikuttaa pitävän enemmän kotimaansa tavoista.
Saanko?
No miksipä ei.
Jälleen erinomaisesti kaadettu.
Hana, katso, missä kannu juuri oli. Mitä näet?
En mitään, vanhempi sisar.
Näet paikan, jossa ei ole enää kannua.
Läsnäolon tuntee voimakkaimmin poissaolossa.
Niin, vanhempi sisar.
Kiku-dono kertoo harjoittelijalleen tyhjän tilan symboliikasta.
Mariko.
Olemme suljetussa paikassa.
Pimeässä, jos kaipaa pimeää.
Nainen ei voi olla toimeton, jos näkee toisen kärsivän.
Kenties voisin selittää Anjinille,
miksi Pajumaailma on yksi arvostetuimmista olemassaolon tasoista.
Hän haluaa selittää Pajumaailman merkityksen.
Täällä käyvät ihmiset haluavat unohtaa jotakin.
Kenties tylsyyden, tuskan, vastoinkäymiset, pettymykset.
Useimmat tulevat tänne
paetakseen tylsyyttä tai tuskaa, vastoinkäymisiä tai pettymyksiä.
Monet luulevat, että täältä saa vain fyysistä mielihyvää.
Monien mielestä täältä saa vain fyysistä mielihyvää,
ja niin saakin.
Mutta se voi olla muutakin.
Tapaan ihmisiä, jotka…
Hän tapaa ihmisiä, jotka toivovat erilaista elämää tai asemaa.
He haluaisivat olla jossain muualla.
Tarjoan sinulle helpotusta siihen.
Tarjoan sinulle helpotusta siihen
sekä turvaa yhden täydellisen hetken luomiseen,
jolle voit antautua täysin.
Käännä katseesi siihen, mitä haluat.
Riisuttuun vartalooni.
Olen siinä oma itseni, eikä välillämme ole esteitä.
Pyydän sinut minun avoimuuteeni.
Pyydän sinua.
…olemaan kanssani tässä ja nyt.
Haluaisin kutsua Anjinin yksityishuoneeseen.
Hän kutsuu sinut nyt mukaansa.
Liitytkö seuraamme?
Vain sinun pitää mennä.
Nykyään isäni vain hukuttaa hänet lahjoihin.
Onnetar näyttää hymyilevän hänelle.
Kerro Kiku-neidille, etteivät sanat riitä kiittämään.
Hän ilmaisee kiitollisuutensa.
Hän on tervetullut takaisin.
Lasken hetkiä siihen asti.
Se oli hänelle kunnia.
Miten se meni?
Anjin oli mielissään lahjastaan.
Kiku on harvinaislaatuinen.
Mariko.
Mitä muistat lapsuudestasi?
Muistan sinun olleen läheinen Ochiba no katan kanssa.
Hänen nimensä oli silloin Ruri.
Kun hänestä tuli Ochiba no kata,
en nähnyt häntä enää.
Hän sotii meitä vastaan.
Mikä on voinut tehdä hänestä sen naisen, joka hän nykyään on?
Kohtalo.
Vastoinkäymiset.
Meillä kaikilla on jotain, mitä vastaan täytyy taistella.
Silti suurin osa meistä tekee sen kunniakkaasti.
Suokaa anteeksi,
mutta suurin osa teistä on miehiä.
Miehellä voi olla montakin syytä lähteä sotaan.
Valloitus,
ylpeys,
valta.
Mutta nainen
vain sotii.
Isäsi kertoi minulle joskus,
että hän olisi toivonut sinun syntyneen miehenä.
Nyt ymmärrän, miksi.
Hänellä oli varallesi suuria suunnitelmia.
Sitten hänen olisi pitänyt etsiä minulle parempi aviomies.
Mariko…
Etkö tiennyt?
Se oli osa hänen suunnitelmaansa.
Sinun naittamisesi.
Hän halusi viedä sinut mahdollisimman kauas omasta taistelustaan,
jotta sinä selviäisit hengissä
ja palaisit jonain päivänä viemään sen päätökseen.
Pakkohan sinun on ollut tietää tämä kaikki nämä vuodet.
Olen pettänyt hänet.
Ei, Mariko.
Sinun sotasi ei ole ohi.
Keskustelut ovat nyt päättyneet.
Ito-herra on uskollinen perilliselle ja tälle neuvostolle.
Äänestetään kuin yhdestä suusta.
Kyllä Itolle.
Mitä sanot, Sugiyama?
Olen pahoillani.
Sanon ei.
Juonittelusta perillistä vastaan ei ole esitetty todisteita.
En anna ääntäni
ennen kuin kaikki panttivangit on vapautettu.
Panttivangitko?
Häpäiset suuren Taikōmme toiveet.
Sitten sinä häpäiset tämän valtakunnan uskollisimman palvelijan.
Minä olen täällä ainoa,
joka palvelee valtakuntaa.
Se merkitsee viivästystä,
siitä ei ole epäilystäkään.
Ehdotan Sugiyaman asettamista syytteeseen,
ja sitten suunnitelmaa voidaan edistää.
Anteeksi, mutta haluaisin tietää,
milloin on "sitten"?
Pyydän kärsivällisyyttä.
Te olette leikkivälineitä.
Ette tiedä mitään vihollisesta, jonka kohtaatte.
Kysyit aiemmin,
miksi ajattelen näin Toranagasta.
Se alkoi lapsuudessani Azuchissa.
Vuosien ajan katselin häntä.
Hän kuiskaili
ja juonitteli.
Vaikka Akechi Jinsai oli se, joka murhasi isäni,
suunnitelman laati Toranaga.
Hänen salainen sydämensä ei ole salainen minulle.
Vakavia syytöksiä.
Lausu ne julkisesti, ja hän kohtaa loppunsa nopeasti.
Mitä järkeä siinä olisi?
Kukaan teistä ei voi pysäyttää häntä.
Tiedätkö, mitä jouduin kokemaan
antaakseni Taikōlle pojan?
Kukaan muu ei pystynyt siihen.
Sadat naiset, puolisot…
Ei edes Daiyoin.
Daiyoin, joka huumasi minut kitkerillä yrteillä
ja pakotti minut kestämään sanomattomia asioita hedelmöittymisen eteen.
Vain minusta tuli perillisen äiti.
Ja tiedätkö, miten?
Pakotin kohtalon katsomaan minua.
Jotta voisin
kaivaa sen silmät irti.
Vaimo, herää! Me lähdemme linnasta.
Herätys!
Oli väärin
mennä yksinkertaisen byrokraatin puolelle.
Sinusta ei koskaan tule mitään muuta.
Sugiyama-herra on kuollut.
Maantierosvot tappoivat hänet, kun hän yritti lähteä Osakasta.
Neuvosto on pian Ishidon hallinnassa.
Oletan saavani
totuudenvastaisen virkasyytteen.
Minun klaaniani vastaan julistetaan sota.
En halua maata
enkä kunniaa.
Mutta jos petturit asettavat Taikōn perillisen vaaraan,
minun on puolustettava häntä.
Punainen taivas alkaa.
Lähetetään viesti veljelleni ja pyydetään hänen apuaan.
Sen jälkeen hyökkäämme Osakaan ja tuhoamme vihollisemme.
Aika on tullut.
Käännös: Alma von Creutlein